5s8 ADNOT. AD LIBRI VI. CAF. XXX. 
in eam sententiam inclino, vt putem Cauiae genus aliquod, 
intelligi. Talis fere est species a Brucio nomine vernaculo 
;Ashkoko vocata, quae pilos duriores et longiores veluti 
spinosos sparsos per corpus et immixtos reliquis gerit. 
Murem Aegyptium bipedem ab Aristotele descriptum eo¬ 
dem quidem genere contineri cum Arabico nunc censeo, 
sed specie diuersum esse et magnitudine ab Arabico, non 
solum diuersitas descriptionis suadet, sed etiam notitia a 
Gallo Olivier in Itinerario Tom. II. p. i5o. versionis ver¬ 
naculae posita, vnde apparet, murem Aegypti bipedem 
magnitudine vulgarem non superare. Dipodem Gerbillum 
vocauit Gallus. Maiorem Arabiae murem dipodem Philo¬ 
sophus priores pedes longitudine spithamae gerere ait ; po¬ 
steriorum mensura latet obscurata librarii errore, quem ver- 
sio Thomae indicauit. Alterum indicium praebet vocabu¬ 
lum όσον ante αχοί positum, quod cum αχοί coniungi 
nec potest nec debet, sed id superest ex mensura a philo¬ 
sopho data, δακτύλων vitiosum conuincit vcrsio Thomae et 
in πηχεων mutat. Quo vestigio insistens, et όσον mensu¬ 
rae indicem cum eo copulans, pluralem in singularem 
muto et scribo: τα δ' οπίσθια αχρι της-πρώτης καμπής 
όσον πήχεως. id est, posteriores vero pedes vsque ad 
primam flexuram vel ad gambam fere cubiti longitudine 
habent. 
